**мектеп**

**Тәрбие сағаты тақырыбы:**

**«Менің Қазақстаным-менің болашағым»**

(6 «Б» сынып)

***Сынып жетекші: Баймағамбетов Е.Р.***

**2019-2020 оқу жылы**

***Директордың тәрбие ісі жөніндегі орынбасары \_\_\_\_\_\_\_\_\_\_\_\_\_\_\_\_\_***

*Мақсаты: Отанды сүюге. Ата Заңымызды қадірлеуге, туған еліне, жеріне деген   
сүйіспеншілікке тәрбиелеу. Еліміздің рәміздерін қастерлеуге үйрету  
Тәуелсіз, бейбіт ел туралы ұғым. Оқушыларды достыққа,адамгершілікке,   
саналылыққа, елінің мұрасын жалғастырушы азамат болуға тәрбиелеу.  
  
Көрнекілігі: Қазақстан туралы слайдтар, суреттер, нақыл сөздер  
  
Сабақтың барысы:  
Тәуелсіз ел – Қазақстан арайлы  
Бүгін саған әлем түгел қарайды  
Тәуелсіздік тұғыры бұл халқымның  
Бейбітшілік таңы әр кез арайлы   
Бүгінгі тәрбие сағатымыздың тақырыбы   
  
«Менің Қазақстаным – менің болашағым»  
Еліміз 1991 жылы 16 желтоқсанда өзінің тәуелсіздігін жариялап, дербес мемлекет болды. Бүгінде Қазақстан елі дүние жүзіндегі көптеген елдермен достық қарым-қатынас орнатқан әлемге танымал елге айналды. Қазақстанның тұңғыш рет өз Ата заңы қабылданды. Тәуелсіздік туы, көк байрағы желбіреп, асқақтаған Әнұраны шырқалуда Қазақстанның жаңа Астанасы күннен күнге жаңарып гүлденуде. Егеменді тәуелсіз Қазақстанды бүкіл әлем таныды.   
Қазақстан дейтін менің бар елім  
Жатыр алып жарты дүние әлемін  
Бұл даланы анам жаспен суарған  
Бұл далада атам қолға ту алған  
Бұл далада жылап келіп уанғам  
Бұл даланы көріп алғаш қуанғам  
Бұл далада өскен жанда жоқ арман  
  
Қазақ жері көп шеккен қасіретті  
Қазақ жері өнерлі, өсиетті  
Египетті билеген Бейбарыстай  
Елі текті, киелі, қасиетті.  
  
Азамат бүгін байлыққа тұнған жерім  
Азап жүгін ел жауын қуған ері  
Әділет пен бірлікке жанын қиып  
Әділ өткен билердің туған жері  
  
Қазақ жері – қонақжай төрлер жері  
Қазақ елі – қас сақтай ерлер елі  
Елі кедей болмаған, жері байтақ  
Едігедей, Бабырдай шерлер елі  
  
Мәнге толы қазағымның ғұмыры  
Сан асылдың ашылып тұр тұғыры  
Кеше ғана керексіз ғып тастаған  
Ғажап екен әдеті мен ғұрыбы  
  
Шетсіз, шексіз қиырсыз ұлы дала  
Шуақ болып шашылмай жылына ма  
Сүй, Отанды  
Шынымен сүйіп өт те  
Гүл боп қадал, ойына, қырына да  
  
Ел болдың ерік алдың астаналы  
Енді кімнен қазағым, жасқанады  
Тәуелсіз мемлекеттің шежіресі  
Нұрсұлтанның атымен басталады.  
  
Сөзжұмбақ «Отан»  
  
1. Ұлттардың бірлігі, татулығы Достық  
2. Елордамыз қай қала Астана  
3. Біз қай ұлтпыз? Қазақ   
4.Мемлекеттің рәміздеріміздің бірі Әнұран  
  
Көп нүктенің орнына осы сөздерді қойып дауыстап айт.  
  
Отаным, туған жерім, Атамекенім, туған өлкем, туған елім.  
Менің - Қазақстан  
  
Қазақстан! Қазақ халқының атамекені, ұлы ордасы, киелі ошағы.  
  
  
  
Қыран құсым көк аспанда самғасын  
Желбіресін көк байрағым сан ғасыр  
Жас ұландар, берік ұста туыңды  
Жарқыратып туған елдің таңбасын - дегендей, Қазақстан Республикасының өз рәміздерін мақтаныш етеміз.   
Еліміздің рәміздерін атайық.   
(Туы, Елтаңбасы, Әнұраны)  
1992 жылы ҚР жоғарғы Кеңесінің сессиясында Республикамыздың Туы, Елтаңбасы және Әнұраны қабылданды.   
Тудың ашық көгілдір түсі соғыссыз бейбіт ашық аспанымызды білдіреді.   
Жобасын жасаған – Шәкен Ниязбеков   
Елтаңбаның авторлары – Жандарбек Мәлібекұлы және Шота Уәлиханов. Елтаңбадан елдің тарихы, дәстүрі рухы толық танылуы керек. Сондықтан да Елтаңбаның ортасында шаңырақ тұр. Қазақта шаңырақ биік, керегең кең, босағаң берік болсын деген сөз бар. Осы ұлы тілек негізге алынған.   
Республикамыздың Әнұранының сөзін жазған ақын Жұмекен Нәжімеденов және Н.Назарбаев.  
Әнін жазған Шәмші Қалдаяқов.   
  
  
Біздің еліміз  
Қазақстан Туымен тұғырлы  
Елтаңбасымен еңселі  
Әнұранымен айбатты  
Еліміздің рәміздері туралы не білесіз?  
Әнұраным, жанұраным  
Айтар әнім, сөйлер сөзім  
Мәңгі бақи шырқалады   
Республикам – Әнұраным  
  
Шексіз көк аспанды жамылады  
Уақыттың басылған жоқ дауылы әлі  
Бірігіп бір жүрекпен шырқай тұғын  
Әнұран – Мемлекеттің халық әні  
  
Қазақстан Республикасының Мемлекеттік Әнұраны  
- Еліміздің Туы. Елтаңбасы туралы не айтамыз?  
  
Айнымайды аспаннан. Біздің тудың бояуы,   
Оны халық қашанда. Биікке іліп қояды.  
Көк аспанда алтын күн. Көк аспанда жас қыран,  
Естілгендей біздің үн. Сол ғарыштың астынан.  
  
Туымызға жас туған,  
Бір қарамай өтпейміз.  
Сол көк тудың астында,  
Көгереміз көктейміз.  
  
Қатар шапқан қос тұлпар  
Ай астында қазақ үй  
Қалықтаған жас сұңқар  
Шарықтаған таза күй  
  
Бұл - таңбасы елімнің  
Елдігімнің белгісі  
Мұнда да бір ерлігім  
Мұнда да бар жер күші  
  
Қара –шаңырақ – ел күні. Асқақтатып тұр мұны  
Елтаңбасы – елдігім. Елдің тыныш тірлігі  
  
Ән. Елтаңбасы елімнің  
Қазақстан – қазақ елі, қашаннан ата-бабамыз қоныс еткен жер. Қазақ жері – ұлан – байтақ. Жер көлемі дүние жүзінде 9 орында тұр. Жерінің кең – байтақ болуына байланысты. Қазақстан жері мөлдір көлдерге сай, қайың мен көктеректі ормандарға, кең алқапты жазық далалы жерлерге бай Қазақстанның жер қойнауынан барлық қазба байлықтар кездеседі.   
Ақын – жазушыларымыз   
Қандай сұлу, қандай көркем,   
Осы менің туған өлкем! – деп тамсана жырлаған.   
  
Әйнегі күн – шатыры аспан  
Кең дала, төсі толқыған егін.  
Көлдері көкке күмістер шашқан  
Қазақстан – Республикам менің!  
  
Айқаста жаудың алқымын сыққан  
Ажалға қимай намысты елін  
Төлеген, Мәншүк батырлар шыққан  
Қазақстан – Республикам менің   
  
Абай туған, Сәкен Туған  
Құрметте досттым қазақтың жерін  
Қамбаға жылда мол астық құйған  
Қазақстан – Республикам менің!  
  
Көгінде күн нұрын төккен  
Жерінде гүл жұпар сепкен  
Неткен сұлу неткен көркем  
Осы менің туған өлкем  
  
Алтын дәнді даласы бар  
Ақ күмістей қаласы бар  
Неткен сұлу неткен көркем  
Осы менің, туған өлкем!  
  
Ер еңбегі шалқып тасқан  
Ел еркіндей бақыт тапқан  
Неткен сұлу, неткен көркем  
Осы менің туған өлкем!  
  
Ән. Отаным Қазақстан!  
- Мен. Қазақпын мың өліп, мың тірілген   
Жөргегімде таныстым мұң тілімен  
Жылағанда жүрегім күн тұтылып  
Қуанғанда күлкімнен түн түрілген  
Біздің халқымыз қашаннан көрші елдермен жауласпай, бейбіт қатар өмір сүруді жақтаған. Бұл туралы қазақтың атақты биі Қаз дауысты Қазыбек би былай деген.  
  
Біз, қазақ – мал баққан елміз  
Ешкімге соқтықпай, жай жатқан елміз  
Басымыздан құт-береке қашпасын деп  
Жеріміздің шетін жау баспасын деп  
Найзамызға үкі таққан елміз  
Ешбір дұшпан басынбаған елміз  
Басымыздан сөз асырмаған елміз  
  
Желдей еркін, түздей кең, таңдай азат  
«Мен қазақпын» деген де қандай ғажап! дегендей біз өз ұлтымызды мақтаныш етеміз.   
  
Мен, қазақпын биікпін, байтақ елмін  
Қайта тудым өмірге қайта келдім  
Мен мың да бір тірілдім мәңгі өлмеске   
Айта бергім келеді, айта бергім.  
  
  
Біз қазақпыз ел үшін атқа мінген  
Жанып жатқан лапылдап отқа түскен   
Бойтұмар ғып ар-ождан қазынасын  
Ерлеріміз ел намысын сақтап жүрген  
  
Көк байрағын көтеріп  
Желбіреткен қазақпыз  
  
Түбі бірге бауырды  
Елжіреткен қазақпыз  
  
Бостандықты сағынып   
Қолына алған қазақпыз   
  
Жұлдызымыз жарқырап  
Жолы болған қазақпыз  
  
Би «Қара жорға»  
  
Туған тілім – тірлігімнің тірегі  
  
Тіл – қай ұлтта, қай елде болса да қастерлі құдыретті. Тіл байлығы – әрбір елдің ұлттық мақтанышы. Егеменді мемлекеттің басты белгілерінің бірі – тіл. Қазақ тілі – атадан балаға мирас болып қалған қасиетті мұра. Демек әр адам ана тілін көзінің қарашығындай сақтауға тиіс.   
  
  
Қымбат маған анам тілі, бал тілім  
Қымбат маған дана тілім, ар тілім  
Ақ сүтімен бірге сеңген бойыма  
Ана тілім ардақ тұтар алтыным.  
  
Ана тілін жырлап өткен талайлар  
Жырлап өткен Ыбырай мен абайлар  
Қасиетті менің ана тілімде  
Өшпес мәңгі алаулаған арай бар.  
  
Ана тілім бәрін сөйлер шежірем  
Тілсіз нені білдіре алам не білем  
Тілім барда ғана мынау ғаламның  
Кілтін табар саналысы сезінем  
  
Өлең жырмен арайланса таң күліп  
Ардақтымды жырлап өтем мәңгілік   
Мағжан, Қасым, Мұқағали жырларын  
Жалғастырып жаза берем мәңгілік  
Ән «Айналдым ана тілімнен»  
  
Өткен тарихымыздан аздаған түсінік  
ХV ғасырда қуатты Қазақ хандығын құрдық Алайда Қазақ елі бейбіт тыныш өмір сүре алмады. Ұлан –байтақ елімізге жан-жақтан көз тігіп, ойран салушылар көбейді. Қаннен қаперсіз жатқан елімізге жоңғар қалмақтары тұтқиылдан шабуыл жасап қалың жұртты қан жылатты. Жұрт қасиетті Қара тауға бас сауғалады. Қаратаудың баурайында қалың қазақ бас қосты. Оларды Төле би бірлікке шақырады.   
  
Көрініс Үш бидің даналығы.   
Жерімді гүлдендірген аңыз өлкен   
Данышпан даналары аңыз еткен   
Үш жүздің басын қосып біріктірген   
Төле би, Әйтеке мен Қазыбектер  
  
  
  
Қазақ биі (Әмірбекова Ақерке)  
Отанымыздың жүрегі  
Тәуелсіздік тірегі  
Жеріміздің кіндігі  
Халқымыздың бірлігі – Астана  
Қазақстанның жаңа бейнесі, жарқын келбеті  
Астана – 1997 жылы 10 желтоқсанда Тәуелсіз еліміздің астанасы болып бекітілді. Бүгінгі Астана – азат елдің бас қаласы.   
Астана кеше ғана басқа қала   
Айналды бәйтеректі Астанаға  
  
Астана туралы өлең шумақтары  
  
Осынау елде бақ табам.   
Осынау елде шат балам   
Мерейін елдің артырған   
Астанам – менің Астанам  
  
Байтақ дала – жерім менің  
Арта берсін кенің сенің  
Көк байрағың желбіресін   
Егеменді елім менің  
Ән «Бала тілегі» (Әбдіхалықова Лиза)  
  
Біздің Қазақстан Республикасы жылдан-жылға, күннен – күнге өркендеп өсіп, кеңейіп, гүлденіп келеді. Біз өзіміздің Көк байрағымызды мақтанышпен жоғары көтеріп, өз Елтаңбамыз бен Әнұранымызды қастерлей отырып күн сәулелі аспанымызда әрқашан Тәуелсіздік пен ерліктің үлгісі дала қыраны шарықтай берсін демекпіз.   
  
Жаса Қазақстаным,  
Жаса, менің ұлы елім!  
  
Көрініс  
  
Астана кеше ғана басқа қала  
Айналды бәйтеректі Астанаға  
Астана қаласы – Біздің Отанымыздың жүрегі:  
Жаса Қазақстан,  
Жаса, менің ұлы елім!  
  
Жаса Қазақстан, жаса менің қазағым  
Артта қалды қиындық пен азабың   
  
  
Жаса Қазақстан, жаса менің ұлы елім  
Атқан таңдай ашық болсын ажарың  
  
Жаса Қазақстан, алаш жұртым ардағым  
Алтын бесік байтақ дала – арманым  
  
Жаса Қазақстан, атамекен тұрағым  
Көк аспанда желбіресін байрағың  
  
Жарқын көңіл, жайсаң елім қазағым  
Өз ұраның айтылсын өз әнің  
  
Ана тілдің айбыны асқақтап  
Болсын таза дін  
  
Батыр ұлың ел көшіп бастаған  
Жасымасын жас ұрпақ, жаса балаң  
  
Ашық аспан астында   
Мәртебең ассын басқадан  
  
Байтақ дала – жерім менің  
Арта берсін жерің сенің  
Көк байрағың желбіресін  
Егеменді елім менің  
Ән «Атамекен»  
Міне, балалар бүгін өздерінді Тәуелсіз еліміздің болашағы екендіктерінді көрсете білдіндер. Халқымыздың бүгінгі уақытқа дейінгі жеткен жетістіктері өздеріңе аманат. Еліміздің еркіндігін сақтар мықты ұрпақ, мықты азамат болатындарына сеніміміз мол. Жолдарың ашық, жарқын болсын, Тәуелсіз елдің азаматтары!*

***Ана тілің асыл қазынаң!****Мақсаты: Оқушыларға мемлекеттік тілдің өркендеп, оянуына, мемлекеттік тілімізді сүюге, мемлекеттік тілді аяққа баспай, мәртебесін биік ұстау жөнінде, әр ұлттың өзіндік ерекшеліктері, салт-дәстүрі, діні, тіл ерекшелігі болатынын түсіндіру. Оқушылардың ой-өрісін, дүниетанымын кеңейту, сөздік қорын молайту, жұрт алдында еркін ауыз екі сөйлеуге баулу.  
Түрі: Дәстүрлі  
Әдісі: Екі топ арасындағы сайыс  
Көрнекілігі: Слайдтар, тақырып бойынша плакаттар  
  
Кіріспе бөлім:  
Мұғалім сөзі:  
Тіл – әрбір ұлттың заңы сезімнің, ойдың жанды бейнесі. Қазақ халқы – сөзге шешен, ойы ұшқыр, мақалдап сөйлейтін халық. Кез-келген дауды атақты билеріміз бір ауыз сөзбен шеше білген. Осыншама жылдар бойы жеңілмей келе жатқан тіл. Ендеше ана тіліміз қазақ тілінің мерейін көтеру болашақ ұрпақ сіздердің еншілеріңізде. Тәрбие сағатымыз оқушылардың ана тіліне деген құрметін, қазақ тілін меңгеруін байқап, тіліне деген патриоттық сезімін арттыру мақсатында екі топтың жарысы түрінде өтеді. Әр топ 4 оқушыдан құралған. Жарыс алты сайыстан тұрады:  
1. Мақал сөздің – мәйегі.  
2. Сөз тапқанға қолқа жоқ.  
3. Өлең – сөздің патшасы.  
4. Сахналық көрініс.  
5. Ана тілім – асыл қазынам.  
6. Тіл болашағы – жастар қолында.  
Жарысқа төрелік ететін әділ қазыны сайлап алу.  
  
Ана тілім, дана тілім бақытым  
Қазақ тілін білу менің парызым.  
Тілім менің ұмытылмас тірлігім,  
Кім біледі тіліміздің тағдырын.  
  
Алаңдатты тіл тағдыры бүгінде.  
Сен болмасаң болар ертең күнім не?  
Қазақ тілін сүйемін мен жаныммен.  
Қазақ болып қалу үшін түбінде.  
  
Қазақ тілім бас иемін мен саған  
Тілге деген болу керек кең талғам.  
Мемлекеттік тілімізді сыйласақ,  
Қазақ тілі біздер үшін жаралған.  
Тіліміздің тарихы бар қол жетпес,  
Айтсаң оның тарихына сөз жетпес,– демекші Қазақстан Республикасының мемлекеттік тілі – қазақ тілі өте бай әрі көркем. Ана тілін құрметтеген адам Отанын да сүйеді.  
  
Бірінші сайыс «Мақал сөздің мәйегі» деп аталады. Екі топтан бір оқушыдан шығып мақалдың басын бастаса екінші топтың ойыншысы мақалды аяқтауы тиісті. Мақалдар тақырыбы тіл, сөз қадірі жайлы болмақ.  
  
Екінші сайыста өлең шумағының алғашқы екі жолы беріледі. Екі топ өлеңді аяқтайды.  
1. Мен ұйықтарда айтады  
Ертегісін, әндерін  
.................................  
2. Жауды жаңбыр топ-топ  
Шелек - шелек көп-көп!  
......................................  
3. Ана тілді сүйіп өтем,  
Барлық тілден биік екен.  
..................................  
4. Неткен сұлу, неткен көркем  
Осы менің туған өлкем!  
.........................................  
Өлең – сөздің патшасы деп аталатын сайыста әр топтан бір оқушыдан шығып Ана тілі жайында жазылған бір өлеңді мәнерлеп жатқа айтып шығуы тиіс.  
  
Төртінші сайыста әр топ тілдің бүгінгі жағдайын бейнелейтін көрініс көрсетеді.  
Бесінші сайыс сұрақ-жауап сайысы. Екі топтың білімі сыналады.  
  
1-топқа:  
1. ҚР қашан тәуелсіздік алады? (1991 ж. 16 желтоқсан).  
2. Қазақтың тұңғыш ғарышкері кім? (Тоқтар Әубәкіров).  
3. Абайдың әжесі? (Зере).  
4. Балаларды оқуға шақырған Ы.Алтынсариннің өлеңі қалай басталады? (Кел, балалар, оқылық)  
5. Қандай ұлттық тағамдарды білесің? (қазы-қарта, жал-жая, бесбармақ, қымыз, шұбат).  
6. Күй атасы кім? (Құрманғазы).  
7. Қазақ тілі қай тілдер тобына жатады? (түркі тілдес).  
8. Қазақ халқының тұрмыс салтында қандай жырлар кездеседі?  
  
2-топқа:  
1. Қазақ тілі алғаш мемлекеттік мәртебесін қай жылы алды? (1989).  
2. Абайдың туған жылы? (1845).  
4. Ақылды сөзінің түбірі? (ақыл).  
5. Қазақ алфавитін жасаған ғалым кім? (А.Байтұрсынов).  
6. Ұлттық киімдер қалай аталады? (тақия, бешпент, қамзол, сәукеле, тон, ішік, кимешек т.б.).  
7. Беташар қашан айтылады? (келін түскенде).  
8. Қазақ халқының салт-дәстүрлерін ата? (шілдехана, бесік той, тұсау кесу, құда түсу, келін түсіру, қыз ұзату т.б.).  
  
Соңғы сайыс сурет сайысы. Әр топ болашақтағы Қазақ тілінің мәртебесі қандай болатыны жайлы суретке қарап әңгімелейді.  
  
Мақал-мәтелдер:  
1. Тіл тас жарады, тас жармаса ... (бас жарады).  
2. Дәлелсіз сөз ... (желмен тең).  
3. Ине көзінен сынады, ... (шешен сөзінен сынады).  
4. Піл көтермегенді, ... (тіл көтереді).  
5. Сөз тапқанға ... (қолқа жоқ).  
6. Жеті жұрттың тілін біл, (Жеті түрлі ілім біл).  
7. Шебердің қолы ортақ, ... (шешеннің қолы ортақ).  
8. Қаһарлы сөз ... (қамал бұзар).  
9. Бас кеспек болса да, ... (тілкеспек жоқ).  
10. Айтылған сөз, атылған ... (оқпен тең).  
2-топ   
1. Бал тамған тілден ... (у тамған).  
2. Тауды, тасты жел бұзар, ... (адамзатты сөз бұзар).  
3. Жақсы сөз ... (жарым ырыс).  
4. Жақсы байқап сөйлер, ... (жаман шайқап сөйлер).  
5. Тіл қылыштан ... (өткір).  
6. Ана сүті бой өсіреді, ана тілі ... (ой өсіреді).  
7. Жыланның уы тісінде, адамның уы ... (тілінді).  
8. Көре-көре көсем боларсың, сөйлей-сөйлей ... (шешен боларсың).  
9. Тілден артық ... (қазына жоқ).  
10. Сүңгі жарасы бітер, ... (тіл жарасы бітпес).  
Жарыстың қорытындысы шығарылады. Оқушылар мақтау қағазы мен сыйлықтарға ие болады.*